གསར་སྐྲུན་འཕེལ་རྒྱས་ལ་སྐུལ་འདེད་བྱེད་ཤུགས་གནད་དུ་བཟུང་ནས་ལྟ་སྐུལ་ལ་ཤུགས་བསྣན།ཞིང་འབྲོག་ལས་ཀྱི་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་དང་།ཁྱད་ལྡན་སྐྱེ་དངོས་ཐོན་ལས་འཕེལ་རྒྱས།ལཱིས་ཐོན་ལས་འཕེལ་རྒྱས།ནུས་ཁུངས་གསར་པའི་ཐོན་ལས་འཕེལ་རྒྱས་སོགས་ཀྱི་གནས་ཚུལ་ཐད་ཆེད་དོན་བརྟག་དཔྱད་ཞིབ་འཇུག་བྱས་པའི་རྨང་གཞིའི་ཐོགཁུལ་མི་དམངས་སྲིད་གཞུང་གིས་ཆེད་དམིགས་ལས་དོན་སྙན་ཞུར་ཉན་ནས་གྲོས་ཞིབ་བྱས་ལ།ཐོན་ལས་འཆར་འགོད་ལ་ཤུགས་སྣོན་དང།ལག་རྩལ་གྱི་ཞན་ཆར་ཁ་གསབ་བྱེད་པ་སོགས་ཀྱི་ཁ་ཕྱོགས་ལ་དམིགས་ནས་གྲོས་ཞིབ་བསམ་འཆར་དོན་ཚནབཏོན་པ་མ་ཟད།མཉམ་འབྲེལ་ཚོགས་ཆུང་གི་ཚོགས་འདུའི་རྣམ་པའི་ཐོག་ནས་ཁུལ་ཡོངས་ཀྱི་ནུས་ཁུངས་གསར་པའི་ཐོན་ལས་འཕེལ་རྒྱས་གནས་ཚུལ་ལ་ཆེད་དོན་འདྲི་རྩད་སྤེལ་ཞིང་།དངོས་སུ་ལྟ་སྐུལ་གྱི་དམིགས་གཏད་རང་བཞིན་དང་དངོས་ཕན་རང་བཞིན་ཤུགས་ཆེ་རུ་བཏང་།ལོའི་ལོ་སྟོད་ཀྱི་རྒྱལ་དམངས་དཔལ་འབྱོར་དང་སྤྱི་ཚོགས་གོང་དུ་སྤེལ་བའི་འཆར་གཞི་ལག་བསྟར་གྱི་སྙན་ཞུ་ལ་ཉན་པ་དང་གྲོས་ཞིབ་བྱས་ལ།མཚོ་ནུབ་ཁུལ་གྱིལོའི་དཔལ་འབྱོར་གྱི་དམིགས་ཚད་གཙོ་བོ་ལེགས་སྒྲིག་བྱ་རྒྱུའི་འཆར་གཞི་ལ་ཞིབ་བཤེར་ཆོག་མཆན་བཀོད་པ་ཡིན།